Pres. Obama promovon programin e kujdesit shëndetësor
Kundërshtarët e ligjit thonë se nuk do të ndalin përpjekjet kundër reformës
Presidenti Obama i kujtoi dje amerikanëve se shumë njerëz po përfitojnë tashmë nga ligji i ri i kujdesit shëndetësor, pa e ditur këtë: Shumë amerikanë kanë shprehur pakënaqësi në lidhje me probleme kompjuterike që i kanë penguar në përpjekjet e tyre pët t’u regjistruar në internet për planet e sigurimit. Presidenti tha se ai ishte po aq i zhgënjyer me problemet sa gjithë të tjerët. Ai shpjegoi përparësitë e tregut të ri të siguracioneve shëndetësore të programit duke i krahasuar me plane të tjera më të shtrenjta jashtë këtij rrjeti. Janice Baker, personi i parë në shtetin Delaware që u regjistrua në një plan të ri, iu bashkua Presidentit Obama në Shtëpinë e Bardhë: Amerikanët e pasiguruar kanë kohë deri më 1 mars të regjistrohen në një siguracion që ata preferojnë ose përballen me një gjobë. Adriana Guida nga shteti Masaçusets është e shqetësuar se procesi i regjistrimit është shumë i gjatë dhe i ndërlikuar: Ajo thotë se kaloi më shumë se një orë në telefon për të përfunduar procesin e aplikimit dhe se tani po pret të shohë se çfarë planesh sigurimi me kosto të ulët do të jenë në dispozicion për të. Problemet e regjistrimit në internet për programin u kanë dhënë më shumë argumenta republikanëve, të cilët kishin tentuar të detyronin administratën të vononte apo të hiqte përfundimisht ligjin e reformës. Senatori nga Teksasi Ted Cruz ka premtuar të vazhdojë betejën: Por presidenti Obama thotë se përpjekje të tilla do të dështojnë sërish në të ardhmen, sepse familjet e klasës së mesme kanë nevojë dhe e mbështesin ligjin e ri për kujdesin shëndetësor.